Document ID: 31999R0243

Ir-Regolament tal-Kummissjoni (KE) Nru 243/1999
ta’ l-1 ta’ Frar 1999
li jemenda Regolamenti (KE) Nru 478/97 u (KE) Nru 20/98 li jistabbilixxu regoli għall-applikazzjoni tar-Regolament tal-Kunsill (KE) Nru 2200/96 dwar rikonoxximent preliminari u għajnuna lil organizzazzjonijiet produtturi, rispettivament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u ħxejjex [1], kif emendat permezz tar-Regolament tal-Kummissjoni (KE) Nru 2520/97 [2], u b’mod partikolari l-Artikolu 48 tiegħu,
Billi l-Artikolu 2(2) tar-Regolament tal-Kummissjoni (KE) Nru 20/98 [3] jipprovdi li l-għajnuna biex tkopri l-ispejjeż biex jiġu stabbiliti u joperaw organizzazzjonijiet produtturi li ngħataw għarfien preliminari għandu jkun stabbilit fuq il-bażi tal-produzzjoni mmarketjata; billi diżastri naturali jistgħu jikkawżaw waqa’ kbira fi produzzjoni marketjata f’sena partikolari; billi f’dawk il-każijiet sabiex ikun evitat tnaqqis drastiku fl-għajnuna tal-Komunità lil organizzazzjonijiet produtturi li ngħataw għarfien preliminari li jista’ jippreġudika l-operazzjoni tagħhom, għandu jkun hemm limitu fuq it-tnaqqis fil-produzzjoni marketjata li jiġi kunsidrat għall-finijiet li tiġi kalkulata l-għajnuna; billi dak il-limitu għandu jkun stabbilit billi ssir riferenza għr-rendiment u l-prezzijiet medji miksuba mill-organizzazzjonijiet produtturi li ngħataw għarfien preliminari jew mill-membri tagħhom fit-tliet snin qabel is-sena tad-diżastru, u għandu jkun iffissat biex iqis flutwazzjoniet tal-produzzjoni normali kaġunati minn kondizzjonijiet tat-temp; billi, fil-każ tal-Portugall, il-produzzjoni marketjata hekk iffissata għandha wkoll tiġi użata biex tiġi kalkulata l-għajnuna mogħtija bis-saħħa ta’ l-Artikolu 14(7) tar-Regolament (KE) Nru 2200/96;
Billi l-Artikoli 2(2) u 5(1) tar-Regolament tal-Kummissjoni (KE) Nru 478/97 [4] jistabbilixxi żewġ dati differenti għall-implimentazzjoni ta’ pjanijiet ta’ għarfien; billi, għall-fini ta’ konsistenza, data waħda għandha tiġi ffissata għall-bidu ta’ implimentazzjoni ta’ xi pjan ta’ għarfien;
Billi l-miżuri li jinsabu f’dan ir-Regolament huma skond l-opinjoni tal-Kumitat ta’Ġestjoni għal Frott Frisk u Ħxejjex,
ADOTTAT DAN IR-REGOLAMENT:
Artikolu 1
Regolament (KE) Nru 20/98 hu b’dan emendat kif ġej:
1. Il-paragrafu 3 li ġej hu miżjud ma’ l-Artikolu 1:
"3. Fl-eventwalità ta’ diżastru naturali rikonoxxuti mill-awtoritajiet nazzjonali kompetenti, produzzjoni marketjata skond it-tifsira tal-paragrafu 2 għandha titqies li hi mill-inqas 70 % tal-valur medju teoretiku ugwali għal:
- l-arja li tappartjeni għall-organizzazzjoni produttriċi li ngħatat għarfien preliminari u marbuta mal-prodott partikolari matul is-sena tad-diżastru naturali, multiplikat bi:
- ir-rendiment medju u l-prezz medju miksub mill-organizzazzjoni produttriċi jew il-membri tagħha għall-prodott partikolari matul it-tliet snin qabel id-diżastru naturali, meta l-iStat Membru hekk jiddeċiedi, miksub fl-istess reġjun ta’ produzzjoni matul it-tliet snin qabel id-diżastru."
2. il-paragrafu li ġej hu miżjud ma’ l-Artikolu 13:
"Fl-eventwalità ta’ diżastru naturali rikonoxxut mill-awtoritajiet kompetenti Portugiżi, l-Artikolu 1(3) ta’ dan ir-Regolament għandu jkun applikat biex tiġi kalkulata l-produzzjoni marketjata li għandha tintuża għall-finijiet ta’ l-Artikolu 14(7) tar-Regolament (KE) Nru 2200/96."
Artikolu 2
L-Artikolu 5(1) tar-Regolament (KE) Nru 478/97 hu mħassar.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intjier tiegħu u jkun applikabbli direttament fl-iStati Membri kollha.
Magħmul fi Brussel fl-1 ta’ Frar 1999.

Labels: 19
5
6